Kebekurbo

Kebekurbo aŭ Kebeko (france kaj oficiale, Québec aŭ Ville de Québec; angle kaj komune Quebec City) estas la ĉefurbo de la provinco Kebekio en Kanado.

Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². Historie, la loĝantaro de la urbo mem estis 516 622 (2011) kaj de la metropola regiono 710 700 (2004). Ĝi estas la dua plej granda urbo de Kebekio, post Montrealo. Ekde , la nuna urbestro estas .

Kebekurbo estas la sola fortikigita urbo de Nord-Ameriko norde de Meksiko kiu ankoraŭ posedas urbajn murojn. Ĝia malnova urbo estas Monda Kulturheredaĵo de Unesko depost 1985.

 Geografio 
La urbo lokiĝas sur kaj ĉirkaŭ Cap Diamant, granda rokaĵo je la flanko de la rivero Sankt-Laŭrenco, kies topografio instigis uzon por milita defendado. La malvasteco de la riverkolo inter Kebekurbo kaj Lévis je la alia flanko donis la nomon al la urbo kaj la provinco: kebek estas Algonkina vorto kiu signifas "tie kie la rivero malgrandiĝas". Alia rivero (aŭ brako) estas Saint-Charles.

 Historio 
La Dua Kebeka Konferenco (kodnomita "OCTAGON") estis alt-nivela milita konferenco okazinta dum la Dua Mondmilito inter la Brita kaj Usona registaroj. La konferenco okazis en Kebekurbo, de la 12-a ĝis la 16-a de septembro 1944, kaj la dua konferenco okazis samloke, kiel "QUADRANT" en aŭgusto 1943. La ĉefaj reprezentantoj estis Winston Churchill, Franklin D. Roosevelt kaj la Kombinita Ĉefa Stabanaro. La kanada ĉefministro William Lyon Mackenzie King estis la gastiganto sed ne partoprenis en la ŝlosilaj kunsidoj.

La urbo kaj ĝiaj plej famaj lokoj estas abunde prezentataj en la filmo "I confess" (Mi konfesas) de Alfred Hitchcock, farita en 1953 (pri filmo, kie li ludis).

 Lokoj 
Vidon de Kebekurbo dominas la grandega hotelo Château Frontenac, sur Cap Diamant. La hotelo lokiĝas laŭ la Terrasse Dufferin, promenadejo sur la bordo de la klifo kiu ofertas belajn vidojn de la rivero Sankt-Laŭrenco.

Proksime al la Château Frontenac estas la Katedralo de Nia Damo de Kebeko, la seĝo de la arkiepiskopo de Kebeko, primaso de Kanado. Ĝi estas la unua katedralo kaj unua baziliko konstruita en Ameriko.

La Terrasse Dufferin iras ĝis la Ebenaĵoj de Abraham, loko de la batalo de la Ebenaĵoj de Abraham per kiu la britoj kaptis Kanadon de la francoj. Tie lokiĝas la Citadelo de Kebeko, instalaĵo de la Kanadaj Militfortoj kaj oficiala rezidejo de la Guberniestro ĝenerala de Kanado en Kebekio. La Nacia Asembleo de Kebekio renkontas en la apuda Parlamentejo.

La Alta Urbo kuniĝas per ŝtuparoj kaj funikularo al la Malalta Urbo, kie lokiĝas la tre aĝa kirko Notre-Dame-de-la-Victoire, la historia distrikto Petit Champlain, kaj la Muzeo de Civilizacio.

En la okcidento de la urbo lokiĝas la Universitato Laval (Ste-Foy-Sillery-Cap-Rouge); la administrejoj de la Universitato de Kebekio ankaŭ lokiĝas en Kebekurbo.

La Nacia Historia Loko Cartier-Brebeuf estas situa sur la kunfluejoj de la riveroj Saint-Charles kaj Lairet, precize en la kvartalo La Cité-Limoilou. Tie estas interpretejo kaj 6,8-hektara enurba parko karakterizita per varia pejzaĝo kaj dividita en du sektoroj, nome "Oriento" kaj "Okcidento" separataj per la rivero Lairet. Estas ankaŭ kelkaj memormonumentoj kaj aliaj elementoj. 

La urbo famas por sia vintra karnavalo kaj por la festoj de Sankt-Johan-Baptista Tago.

Proksime de Kebekurbo lokiĝas la Kebeka Ponto, la akvofaloj Montmorency (Beauport), la Oratorio Sankta Jozefo kaj la baziliko Sankt-Ana de Beaupré.

 Ekonomio 
Norda Stelo estas inĝenierado-konsilantara kaj konstrua firmao funkcianta tutmonde. Ĝia ĉefsidejo estas en Kebekurbo. La kompanio havas 800 dungitojn kaj efektivigas projektojn en ĉirkaŭ 50 landoj. Norda Stelo estas sendependa kompanio aktiva en konstruado, transporto kaj infrastrukturo. Krome en Kebekurbo interalie fontas la ĉeno de kanadaj glaciaĵejoj kaj ĉokoladejoj Chocolats Favoris.

Servoj
 Universitato Laval

 Esperanto-movado 
De la 25-a de julio 2020 ĝis la 1-a de aŭgusto estis planita en Kebekurbo la 53-a ILEI-Kongreso 2020. Tamen pro la pandemio la estraro de ILEI decidis prokraston de tiu evento al 2022.

 Ĝemelaj urboj 

















 Galerio 

 Referencoj 

 Eksteraj ligiloj 

   Quebec City Guide, Guide Urbain de Québec - Télégraphe de Québec
  Tourist information of the Quebec City area
  Official website of Quebec City
  Official website of Quebec City Tourism 
  Quebec City Travelguide - Wikivoyage
  Buildings of Quebec City
  Québec 2008 (400th Anniversary) 
  Quebec's Old Town Photo Tour
  Site officiel de la Ville de Québec
  Voyager à petit budget dans la ville de Québec
  Tout Québec sur le Web - Le portail dédié à la région de la Capitale nationale 
  Office du tourisme et des congrès de Québec : http://www.regiondequebec.com
  Québec Urbain: l'urbanisme de la Ville de Québec en version carnet. Éditeur: Francis Vachon.
  La Ville de Québec sur Wikivoyage
  Parc technologique du Québec métropolitain 
  QuébecCafé.com : répertoire des cafés et restaurants de Québec et sa région
  Site de Francois Maxime Langlois présentant une kyrielle de magnifiques photos sur la ville de Québec
  QuebecPlus.ca: Guide urbain de la ville de Québec
  Québec "Cité du Monde multimédia" avec TV5 


Kategorio:Urboj en Kebekio
Kategorio:Ĉefurboj de Kanadaj Provincoj kaj Teritorioj
Kebekurbo